Nikolai Skvortsov

| Mitalit | Mitalit | Mitalit |  |
| --- | --- | --- | --- |
|  Nikolai Skvortsov |  Nikolai Skvortsov |  Nikolai Skvortsov |  |
Maa:  Venäjä
Miesten uinti
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Pronssia | Melbourne 2007 | 200 m perhosuinti |  |
|  Pronssia | Melbourne 2007 | 4 × 100 m sekauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Manchester 2008 | 200 m perhosuinti |  |
|  Hopeaa | Istanbul 2012 | 4×100 m sekauinti |  |
|  Pronssia | Indianapolis 2004 | 4×100 m sekauinti |  |
|  Pronssia | Shanghai 2006 | 200 m perhosuinti |  |
|  Pronssia | Manchester 2008 | 100 m perhosuinti |  |
|  Pronssia | Istanbul 2012 | 200 m perhosuinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Budapest 2006 | 4×100 m sekauinti |  |
|  Kultaa | Eindhoven 2008 | 4×100 m sekauinti |  |
|  Hopeaa | Madrid 2004 | 50 m perhosuinti |  |
|  Hopeaa | Budapest 2010 | 200 m perhosuinti |  |
|  Hopeaa | Budapest 2010 | 4×100 m sekauinti |  |
|  Pronssia | Madrid 2004 | 100 m perhosuinti |  |
|  Pronssia | Budapest 2006 | 100 m perhosuinti |  |
|  Pronssia | Budapest 2006 | 200 m perhosuinti |  |
|  Pronssia | Eindhoven 2008 | 200 m perhosuinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Wien 2004 | 200 m perhosuinti |  |
|  Kultaa | Rijeka 2008 | 200 m perhosuinti |  |
|  Kultaa | Istanbul 2009 | 200 m perhosuinti |  |
|  Hopeaa | Wien 2004 | 100 m perhosuinti |  |
|  Hopeaa | Rijeka 2008 | 4×50 m sekauinti |  |
|  Hopeaa | Szczecin 2011 | 200 m perhosuinti |  |
|  Pronssia | Trieste 2005 | 200 m perhosuinti |  |
|  Pronssia | Helsinki 2006 | 100 m perhosuinti |  |
|  Pronssia | Helsinki 2006 | 200 m perhosuinti |  |
|  Pronssia | Rijeka 2008 | 100 m perhosuinti |  |
|  Pronssia | Eindhoven 2010 | 4×50 m sekauinti |  |
|  Pronssia | Herning 2013 | 200 m perhosuinti |  |
Nikolai Valerjevitš Skvortsov (ven. Николай Валерьевич Скворцов, s. 28. maaliskuuta 1984 Obninsk, Neuvostoliitto) on venäläinen perhosuimari.
Skvortsov teki läpimurtonsa vuonna 2004, jolloin hän saavutti Madridin pitkän radan EM-kilpailuista hopeaa 50 ja pronssia 100 metriltä. Hän edusti maataan myös Ateenan olympialaisissa, jossa hän sijoittui 200 metrillä seitsemänneksi. Indianapolisin lyhyen radan MM-kisoissa hän sai uransa ensimmäisen MM-mitalin, pronssia 4×100 metrin sekauintiviestissä. Vuoden päätteeksi hän voitti ensimmäisen arvokisakultansa 200 metrin perhosuinnissa Wienin lyhyen radan EM-kilpailuissa, ja oli lisäksi toinen 100 metrillä.
Skvortsov sijoittui Montrealin MM-kilpailuissa 2005 200 metrin perhosuinnissa viidenneksi. Saman vuoden Triesten lyhyen radan EM-kilpailuissa hän sai pronssia 200 metrin perhosuinnissa. Budapestin pitkän radan EM-kisoissa 2006 hän saavutti kultaa 4×100 metrin sekauinnissa sekä pronssia 100 ja 200 metrin perhosuinnissa. Saman vuoden Shanghain lyhyen radan MM-kisoissa hän sai pronssia 200 metrin perhosuinnissa ja Helsingin lyhyen radan EM-kilpailuissa pronssia 100 ja 200 metrin perhosuinneissa. Melbournen pitkän radan MM-kilpailuissa 2007 hän oli kolmas 200 metrin perhosuinnissa ja 4×100 metrin sekauinnissa sekä seitsemäs 100 metrin perhosuinnissa.
Vuonna 2008 Skvortsov sai Manchesterin lyhyen radan MM-kisoissa hopeaa 200 ja pronssia 100 metrin perhosuinnista. Muutamaa viikkoa aikaisemmin Eindhovenin pitkän radan EM-kisoissa hän sijoittui pronssille 200 metrillä ja sai kultaa 4×100 metrin sekauintiviestissä uituaan alkuerissä. Pekingin olympialaisissa hän oli 200 metrin perhosuinnissa kahdeksas. Hän voitti saman matkan lyhyen radan Euroopan-mestaruuden Rijekassa 2008, jossa oli lisäksi kolmas 100 metrin perhosuinnissa ja ui alkuerissä Venäjän hopeajoukkueessa sekauintiviestissä. Hän voitti 200 metrin perhosuinnin lyhyen radan Euroopan-mestaruuden myös Istanbulissa 2009.
Vuonna 2010 pitkän radan EM-kilpailut käytiin jälleen Budapestissa ja Skvortsov saavutti 200 metrin perhosuinnissa hopeaa ja ui alkuerissä Venäjän sekauintijoukkueessa, joka sai niin ikään hopeaa. Saman vuoden Eindhovenin lyhyen radan EM-kilpailuissa hän saavutti pronssia sekauintiviestissä. Szczecinin lyhyen radan EM-kilpailuissa 2011 hän sai hopeaa 200 metrin perhosuinnissa. Istanbulin lyhyen radan MM-kilpailuissa 2012 hän saavutti hopeaa 4×100 metrin sekauintiviestissä ja pronssia 200 metrin perhosuinnissa. Vuonna 2013 hän sijoittui 200 metrin perhosuinnissa kuudenneksi Barcelonan pitkän radan MM-kilpailuissa ja kolmanneksi Herningin lyhyen radan EM-kilpailuissa.